
DISPUTATIO  MEDICA  . 


INAUGURALIS, 

m 

DE 

RHEUMATISMO. 

AUCTORE  ROBERTO  LEE. 


Quanquam  morbus  de  quo  nunc  agitur, 
haud  magnum  periculum  vitas  adducit,  ob 
ejus  tamen  frequentem  occursum,  dolores  ex 
eo  oriundos,  et  tot  tamque  miseros  er  succe¬ 
dentes  effectus,  attentionem  omnis  medici 
sibi  summo  jure  vindicat.  Hasce  ob  causas, 
meorum  commentariorum  pro  argumento  eum 
assumsi ;  et  revera  quamvis  parum  novi  pro¬ 
feram,  historia  tamen,  diagnosi,  prognosi, 

causis,  atque  curatione  exponendis,  rem  haud 
omnino  inutilem  fortasse  perficiam. 

C1 :  Sydenham,  anno  1760,  hunc  morbum 
primus  accurati  descripsit.1  Antiquis  scrip¬ 
toribus  enim  prope  ignotus  videtur,  cum  po¬ 
dagra,  diverso  omnino  morbo,  magna  ex  parte 
confusus.  Tametsi  a  Sydenham  historia  ejus 
eximii  scripta  fuisset,  medici  per  plurimos 
annos  neglexerunt  \  neque  donec  Boerhaave 
ob  summam  causam,  nempe  quia  ipse  per  com¬ 
plures  menses  cruciatus  est,  ei  attentionem 
adhibuit,  affectionem  omninb  sejunctam  ha¬ 
beri  incipiebat.  Stahl  in  operibus  suis  me¬ 
morat  rheumatismum  ;  historia  autem  valde 
incondita  est,  multumque  diversa  a  narratione 
perspicua,  sagaci,  fidelique  Doctoris  Syden¬ 
ham.  Sub  nostro  coelo  mutabili,  tam  fre¬ 
quens  occurrit,  ut  ejus  indicia  aeque  ac  Ca- 


1  Sydenham,  Opera,  secti  xii.  cap.  v. 

tarrhi,  Pneumoniae  et  Cynanches  Tonsillaris 
dignoscantur.1 

Nemini  contra  accessiones  ejus  securitas. 
Infantia  tamen  seniumque  eo  minus  saepe  af¬ 
ficiuntur.  Regiones  gelidas  maxime  invisit, 
calidas  raro,  et  ibi  homines  maxime  a  frigida 
vel  temperata  regione  advectos  ;  predispositio 
enim  a  frigore  acquiritur. 

Definitionem  excellentem  Dr  Cullenus  de¬ 
dit,  his  verbis.  “  Morbus  ab  externa,  et  ple- 
“  rumque  e  vidente  causa  ;  pyrexia  y  dolor 
“  circa  articulos,  musculorum  tractum  se- 
“  quens,  genua  et  reliquos  majores,  potius 
“  quam  pedum  vel  manuum  articulos,  infes- 
£C  tans,  calore  externo  auctus.”  Ut  rectk  ta¬ 
men  morbi  progressum  intelligamus,  arthro- 
dyniam  una  cum  genere  Rheumatismi  pro¬ 
cedente  considerare  oportet. 


1  Audet  prselect.  Drs  Gregory. 

Haec  duo  solitorum  signorum  et  progressus 
Rheumatismi  conspectum  idoneum  praebent, 
occurrentis  primo  morbi  acuti  forma,  cum 
signis  violentis  inflammatoriis  comitati,  dua¬ 
bus  plerumque  aut  tribus  hebdomadibus  de¬ 
cessuris,  et  postea,  ubi  dolor  cessaverit,  frigi¬ 
ditate,  rigore,  debilitate,  aut  paralysi  artuum 
superveniente.  Arthrodynia  autem  non  ut 
stadii  acuti  sequela  semper  existimanda  est. 
Ssepenumero  enim  invadit  ubi  pyrexia  nulla 
adfuerat.  Forma  interdum  Rheumatismi 
Chronici,  vel  similis  affectus,  iisdem  partibus 
occurrit,  a  subluxatione  severa  musculis,  ten¬ 
dinibus,  et  ligamentis  irritationem  violentam 
faciente. 

Pyrexia  hunc  morbum  comitans  est  semper 
seu  fere  semper  duntaxat  inflammatoria,  non 
sine  febris  typhodis  symptomatibus,  sed  sine 
ulla  ad  eam  proclivitate.  Plerumque  absunt 
delirium,  nausea,  vomitus,  subsultus  tendi¬ 
num,  petechias,  aphthas  et  eruptiones  miliares y 

hrn  quidem  nonnunquam  occurrunt,  sed  regi- 
mine  calido  efficiuntur,  nec  natura  morbi  ad 
aliqua  haec  signa  infausta  ipsa  proclivis  est. 
Haud  nescire  tamen  oportet  aliquando  Rheu¬ 
matismi  cum  maligna  febre  contagiosa  con¬ 
junctionem  fortuitam  existere,  sed  sine  ullis 
quae  Synocham  notant  signis  solitis.  In  aliis 
casibus  omnem  debilitatis  extremae  notam, 
pulsum  debilem  celeremque,  symptomata  hy« 
steriae,  et  sudorem  spontaneum  comites  ha¬ 
bet.1 

Pulsus  frequentia  in  hoc  morbo  insignis 
est,  plerumque  supra  centum,  et  haud  raro 
centum  triginta  aut  quadraginta  ictus  mo¬ 
mento  temporis  habet  ;  saepe  etiam  sensatio¬ 
nem  fili  digito  imprimit,  alias  plenus  est.  Non 
idem  ac  in  aliis  morbis  caput  versus  sanguinis 


2  Vide  Reports  on  the  Diseases  in  London,  by  Dr  Wil- 
lan. 

fluxus  est.  Cephalalgiae  raro  multum,  ple¬ 
rumque  nullum  adest.  Vultus  rubere  non 
solet,  aliquando  potius  pallet.  Delirium  mor¬ 
bus  ipse  non  producit.  Per  occasionem  su¬ 
perveniat,  forsitan  autem  magis  medicamen¬ 
tis  praecipue  Opio  adhibitis,  quam  morbi  ef¬ 
fectui  tribueretur. 

Ventriculus  nausea  parum  afficitur,  nec 
anorexia,  et  vomitus,  ut  in  intermittentibus, 
et  plerumque  aliis  morbis  febrilibus,  superve¬ 
niunt,  vis  equidem  concoquendi  plurimis  ca¬ 
sibus  haud  multum  imminuitur. 

Alvus  plerumque  adstricta,  praesertim  ubi 
sudor  instat.  Status  contrarius  nonnunquam 
per  totum  morbi  decursum  existit.  Urina 
multum  variat,  tantum  equidem  ut  species 
ejus  generalis  non  constitui  possit ;  nunc  na¬ 
turalis,  nunc  rubra  et  sedimentum  lateritium 
deponens,  nunc  etiam  quasi  filamentosa  me¬ 
moratur. 

Sanguis  in  hoc  morbo  detractus  tunicam 

plerumque  coriaceam  densam  exhibet,  atque 
haec  fere  semper  dum  febris  durat,  et  ali¬ 
quando  diutius  permanet.  In  chronico  eti¬ 
am  statu  tunicam  coriaceam,  exhibere  dici- 
tur ;  unde  verisimile  est  diathesin  inflam¬ 
matoriam  adhuc  in  systemate  manere. 

Rheumatismus  praecipue  majores  artus,  ut 
coxae,  genuum,  humerorum,  carporum,  talor¬ 
umque,  minores  autem  quoque  invadit.  Lum¬ 
bago  et  sciatica  synocham  non  comitem  ha¬ 
bent.  Dolores  ab  uno  ad  alium  artum,  mus¬ 
culorum  plane  cursum  sequentes  tendunt,  et 
pressura  aut  motu  partium  multum  augentur. 
Nulla  pars  musculosa  externa  Rheumatismo 
eximi  videtur.  Masseteres,  Occipito-Fron- 
tales,  musculos  Deltoidos,  Pectorales,  et  In¬ 
tercostales,  aggreditur,  abdominales  autem 
minus  ssepe.  Doctor  Gregory  multum  dubi¬ 
tat  an  musculi  interni,  ut  cor,  diaphragma, 
esophagus,  ventriculus,  et  intestina,  rheuma¬ 
tismo  affici  possint ;  fidemque  hujus  tantum 

hypotheticam,  et  reliquias  veteris  observati¬ 
onis  a  Stahl  factse,  facile  esse  ab  externis  ad 
internas  partes  eum  pellere,  sed  difficile  re¬ 
ducere,  se  cogitare  profitetur.1 

Doctor  Haygarth  casus  aliquos  narravit, 
queis  inflammatio  rheumatica  nunc  ad  intes¬ 
tina,  nunc  ad  renes  ;  et  nunc  ad  pulmones 
translata  fuisse  videtur  ;  singulis  his  casibus 
diarrhoeam  violentam,  urinas  suppressionem, 
dyspnoeam,  aut  hasmoptysin,  'producens.3. 

Hujus  morbi  symptomata  semper  per  noc¬ 
tem  ingravescunt.  Febris  interdum  exacer¬ 
bationes  et  remissiones  quotidianas  cum  re- 
gularitate  permagna  habet.  Quoad  impetus 
durationem,  hic  fere  magis  quam  alius  mor¬ 
bus  variatur.  Nulli  sunt  ei  dies  critici,  nec 
tempus  constitutum  intra  quod  necessario  con- 


*  Praelect.  de  Medicina  Practica,  1811-12. 

2  Clinical  History  of  Diseases,  &c.  Proofs  and  Illustra- 
tions,  Cases,  No.  1,  75,  125,  &c. 

tinetur.  Accessiones  leves  cito  observatae, 
et  cum  judicio  tractatae  paucis  vulgo  diebus 
evanescunt.  Accessio  violenta  secundae  aut 
tertiae  hebdomadis  cursu  plerumque  decedit ; 
aliquando  autem  dolor  super  motum  tumor¬ 
que  ab  una  ad  aliam  partem  per  complures 
menses  commigrare  perseverarunt.  In  casi¬ 
bus  protractis  dolor  acutus,  ardor  et  rubor 
partis,  cum  reliquis  pyrexiae  generalis  symp¬ 
tomatibus,  sensim  decedunt ;  majorem  mi¬ 
ri  orem  ve  rigoris  gradum,  et  doloris  hebetis 
rodentis  in  partibus  affectis  quae  nunc  palli¬ 
dae,  frigidae,  et  sudandi  vix  compotes  deveni¬ 
unt,  relinquentes.  Hic  status  nomine  Rheu¬ 
matismi  Chronici  vulgo  cognoscitur,  qui  ni¬ 
mis  saepe  per  menses  aut  annos,  vel  etiam  per 
totam  vitam  permanebit. 

CAUSAE. 

Ad  hunc  morbum  praedispositio  habitu  cor¬ 
poris  plethorico  validoque,  intemperantia  cre¬ 
bra,  denique  quavis  re  ad  affectiones  inflam¬ 
matorias  generaliter  praedisponente,  multum 
augeri  memoratur.  Nulla  tamen  causa  ad 
praedispositionem  huic  morbo  producendam 
tam  strenui  operatur  quam,  instar  affectionum 
aliquot  febrilium  aliarum,  accessio  ejus  prae- 
grediens.  Praedispositio  magis  minusve  pol¬ 
let,  et  diutius  breviusve  permanet,  secundum 
severitatem,  durationem,  et  curationem  ac¬ 
cessionum  praeeuntium ;  adeo  ut  quo  saepius 
insultibus  recentibus  praedispositio  renovata 
sit,  eo  firmiores  radices  suas  extenderit.  Hic, 
inter  multos  qui  proferrentur,  unus  effectuum 
est  istius  in  systemate  animali  legis  cujus  vis 
et  in  morbidis  et  salutiferis  actionibus  tam 

lat&  pertinet,  atque  per  quam  si  ulli  motus, 
aut  motuum  conjunctiones,  aut  sensationes 
cum  motibus  commixtas,  semel  acciderint, 
hi  omnes,  post  paucas  repetitiones,  eodem 
modo,  ordine,  et  violentiae  gradu  revertun¬ 
tur. 

Morbus  ab  applicatione  frigoris  ad  corpus 
quocunque  modo  praeter  solitum  calefactum 
plerumque  oritur.  Si  corporis  una  pars  frigori 
exponitur,  dum  reliquae  partes  magis  solito 
caleant,  morbus  ibi  facilius  quam  toto  corpore 
ad  eandem  temperaturam  simul  exposito  in¬ 
duci  reperitur.  Nihil  autem  frigoris  opera¬ 
tionem  in  productione  morbi  magis  adjuvat 
quam  humiditas  cum  eo,  ut  in  vestimentis 
madidis,  corpori  applicata. 


/ 

DIAGNOSIS. 

Ubi  morbus  in  statum  chronicum  transit, 
mutatio  symptomatum  optime  a  Doctore  Cul- 
leno  notatur.1  Omnes  tamen  qui  huic  morbo 
animum  adverterunt  difficile  nonnunquam 
dictu  invenerunt  in  quo  statu  revera  existat. 

Podagra  morbus  est  cum  quo  verisimillime 
confundi  potest,  et  nonnihil  interest  diffe¬ 
rentiam  inter  eos  cognoscere.  Rheumatismus 
saepissime  juvenes  validosque  invadit :  raro 
per  breve  tempus  adfuit  quin  complures  artus 
simul,  illosque  majores  affecerit ;  magis  vici¬ 
bus  temperiei  et  humiditate  aeris  commuta¬ 
tur,  et  ventriculus  parum  afficitur.  Haec  con¬ 
traria  podagrae  eveniunt. 


1  Culleis  First  Lines. 

Cum  Rheumatismus  ad  Lumbos  continea¬ 
tur,  Nephritidem  imitari  potest ;  magna  au¬ 
tem  vis  qua  motus  istum  dolorem  augeat, 
cum  symptomatum  nephritidem  indicantium 
absentia,  casus  naturam  demonstrare  sufficiet. 
Rheumatismus,  rarissime  licet,  musculos  ab¬ 
dominales  adoritur,  et  cum  inflammatione 
peritonaei  confundi  potest.  A  peritonitide 
dignoscitur  effectu  quem  corporis  flexura 
antrorsum  habet  ad  augendum  dolorem,  mus¬ 
culis  abdominalibus  tunc  in  actionem  adduc» 
tis,  dum  contrarius  effectus,  relaxatio  scilicet, 
in  musculos  membranam  inflammatam  obte^ 
gentes,  producitur,  symptomatum  levamine 
sic  necessario  comitatus.  Sine  alio  signo  di¬ 
agnostico,  modus  plane  differens  quo  corporis 

habitus  his  duabus  affectionibus  permovetur 

¥ 

ne  hic  errare  possimus  vetat. 

PROGNOSIS. 

Parvi  aut  nullius  ad  vitam  periculi,  ubi 
partes  musculosas  tantum  artusque  aggredi¬ 
tur  morbus  est ;  aliquando  autem,  etsi  per¬ 
raro,  et  ob  metastasin  necne  haud  refert  com¬ 
perire,  invasisse  cor,  diaphragma  et  alia  vitae 
prorsus  inservientia  organa  memoratur.  Mor« 
bus  tum  periculosissimus  devenit,  et  aegrum 
perbrevi  interimat.  Haec  inflammationis  Rheu¬ 
maticae  ab  externis  ad  internas  partes  transla¬ 
tio  profecto  occurrere  potest ;  tam  rarissime 
autem  accidit  ut  vix  in  prognosin  capiatur. 
Inflammatio  forsan  magis  naturae  podagrae 
quam  Rheumatismi  puri  particeps  sit.  In  for¬ 
tuitis  conjunctionibus  Rheumatismi  cum  fe¬ 
bre  maligna  contagiosa,  periculum  ejus  certe 
multum  augetur ;  inflammatio  enim  topica  ad 
systema  irritandum,  et  signa  omnia  ingraves- 

cenda  magnopere  pertineat.  Bona  indicia 
sunt  dolores  sedi  suas  inhaerentes  mitesque, 
cum  eorum  et  febris  remissione  aliqua ;  dia- 
plioresis  calida  generalis,  e  naribus  aut  aliis 
partibus  haemorrhagia. 


CURATIO. 

Divisio  licet  morbi  in  duas  species  Acutum 
et  Chronicum,  vel  rheumatismum  cum  et  sine 
pyrexia,  a  natura  originem  ducat,  et  in  de¬ 
scriptione  supra  data  observetur,  non  tamen 
optima  ad  curationem  recte  persequendam 
mihi  videtur.  Doctor  Duncan  praelectionibus 
suis  clinicis,  novam,  et  ut  mihi  apparet,  soler- 
tissimam  hujus  rei  divisionem  proposuit,  cu¬ 
jus  supra  alteram  excellentia  optimi  in  morbo 
tractando  elucet.  Sine  equidem  distinctioni¬ 
bus  quas  ille  proposuit  observatis,  praxin  va- 

gam,  et  saepe  pro  utili  valde  nocivam  esse 
oportet. 

Nullo  morbo  major  de  remediis  maxime  ad 
medelam  idoneis  dubitatio  quam  in  Rheuma¬ 
tismo  acuto  prevaluit.  Missio  sanguinis  ge¬ 
neralis,  opium,  sudorifica,  et  recenter  Cin- 
chona  Officinalis,  omnia  ut  medicamenta 
queis  confideremus  collaudata  sunt.  Mani¬ 
festum  est  omnia  haec  non  cum  bona  spe  ad 
easdem  indicationes  implendas  adhiberi  posse  9 
natura  enim  tam  contraria  sunt,  et  quaedam 
equidem  eorum,  dum  actio  inflammatoria 
violenta  permanet,  non  a  nocendo  abesse  pos¬ 
sunt.  Unica  via  qua  narrationes  medicorum 
de  hac  re  adversas  reconciliemus,  est  existi¬ 
mando  haec  remedia  in  conditionibus  multum 
diversis  systematis  adhibita  fuisse,  cum  symp¬ 
tomata  tamen  adeo  similia  essent  ut  pro  eis¬ 
dem  haberentur. 

A  Doctore  Duncan  in  stadia  sequentia  dis- 

tinguitur.  Rheumatismum  inflammatorium, 
•  praesentia  febris,  caloris,  tumoris,  ruboris,  ma¬ 
nifesti  dignotum ;  Irritabilem  acuto  dolore, 
et  ardore,  sed  febre  et  tumore  minoribus,  dis¬ 
cretum.  Atonicum,  obtuso  dolore  per  calo¬ 
rem  diminuto  ;  postremo,  paralyticum  debili¬ 
tate  et  tabe  artuum,  denotatum. 

Progrediar  ergo  ad  principia  a  DoctoreDun- 
can  proposita,  et  quibus  ratio  medendi  ad 
unamquamque  speciem  fructu  cum  optimo 
administretur,  commemoranda ;  in  singulis 
enim  earum  a  reliquis  differt :  Primum  ergo 
spectemus  status  inflammationis  curationem. 
Duae  hic  indicationes  sese  ostendunt ;  inflam¬ 
matio  topica,  et  pyrexia  generalis.  Posterior 
harum  saepe  sequela  tantum  prioris,  aut  illius 
systematis  conditionis  cum  qua  inflammatio  to¬ 
pica  accidit,  existit.  Hinc  praecipui  inflamma¬ 
tione  topica  amovenda,  actione  vasorum,  et 
sanguinis  per  systema  impetu  generaliter  mina, 

endis,  ei  obviam  iretur.  Ad  boc  remediis  anti~ 
phlogisticis  potentissimis, praecipue  generali  et 
topica  venaesectione,  opus  est.  Interdum  una 
missio  sanguinis  larga  vim  morbi  adimit,  et 

medelam  perfectam  efficere  videtur.  Aliquan- 

•  . 

do  autem  tres  aut  quatuor  detractiones  ad  in¬ 
flammationem  generalem  et  topicam  subigen¬ 
dam  requiruntur.  Sanguinis  missionem  robore 
et  frequentia  pulsus,  cutis  calore,  et  inflam¬ 
mationis  localis  violentia,  dirigi  oportet.  In 
casibus  nonnullis,  morbus  venesectione  sola, 
idque  tempore  perbrevi,  pellitur ;  et  ubi  hoc 
penitus  non  fit,  levamen  tamen  maximum 
percipi  solet.  Periculum  autem  instat  ne 
hoc  remedium  nimis  urgeamus,  et  sic  maxi- 

•  I 

mam  debilitatem  inducamus;  subita  quoque 
depletio  proclivitatem  habitus  corporis  ple- 
thoricam  augendo  ad  futuras  morbi  acces¬ 
siones  praedispositionem  firmat.  Liber  scal¬ 
pelli  usus  etiam  revera  saepe  nocuit,  tametsi 

quidem  febrem  amoveat  generalem  ;  nec  ubi 
ad  vires  ultimas  aegri  perlatus  morbo  super¬ 
ando  semper  suffecit.  Remedium  igitur  cum 
summa  cautione  adhibendum  est,  et  minime 
usurpandum  tam  longfe  quam  in  inflamma, 
tione  organi  alicujus  vitalis,  ut  ventriculi, 
pulmonum,  et  cerebri ;  ibi  enim  aeger  certe 
moriretur  nisi  quantitates  sanguinis  largae 
forent  detractae.  Missio  sanguinis  topica  cum 
hirudinibus  aut  cucurbitulis  cruentis  quoque 
usurpanda  est ;  his  praesertim  casibus  ubi  do¬ 
lores  coxae  artus  infestarunt. 

Hic  etiam  sudorificorum  usus  prodest,  ita 
ut  copiosam  et  diuturnam  evacuationem  exci¬ 
tent  adhibitorum,  rationibusque  potentibus 
supra  dictis  praegressis.  Sudorem  excitandi 
conatus  nunquam  fieri  debet,  donec  pulsus 
robore  et  frequentia  multum  infra  quod  in  hoc 
morbo  solet  reductus  sit.  Huic  usui  Pulv. 
Ipecac.  et  Opii  optime  inservit.  Sex  grana 
adhibeantur  et  singulis  tribus  aut  quatuor 

horis,  usque  ad  sudorem  erumpentem,  repe¬ 
tantur.  Si  recte  administretur,  sudor  per 
complures  dies  extare  fiat,  dum  equidem  ef¬ 
fectum  desideratum  consequamur.  Ubi  su¬ 
dor  per  cutem  prorumpit,  usus  moderatus  di¬ 
luentium  permittatur,  sed  antehac  a  liquidis 
compotandis  abstineri  oportet.  Acetis  Am« 
moniae,  vel  Spiritus  Mindereri,  nonnunquam 
in  hoc  morbo  ad  sudorem  copiosum  excitan¬ 
dum  quoque  usurpatur.  In  memoria  tamen 
servaretur  sudorificorum  asque  ac  venaesectio- 
nis  exhibitionem  cum  incommodis  quibusdam 
gravibus  stipari ;  et  cum  pyrexiam  et  inflam¬ 
mationem  topicam  auferre  succedit,  saepe  ae¬ 
gros  plurimum  debilitare,  ad  frigoris  impres¬ 
siones  susceptibilitatem  impertiri ;  et  accessi¬ 
onibus  redituris  obnoxios  reddere.  Morbus 
ideo  severe  nonnunquam  recidivus  devenit, 
diuque  forma  chronica  violentissima  exti- 
tit. 

Casibus  plerisque,  a  catharticis  refrigeranti- 

bus  et  Tegimine  antiphlogistico  beneficium 
habeatur.  Morbum  his  solis  curare  olim  ten- 
tatum  fuit,  nunc  autem  reperitur  haec,  licet 
utilia,  nunquam  posse  venaesectionis  usum  su¬ 
pervacaneum  reddere. 

Cinchona  officinalis  medico  claro  nuper 
laudata  fuit,  Rheumatismi  etiam  statu  inflam¬ 
matorio  ;  et  si  hasc  ratio  medendi  aeque  cum 

t 

aliis  succederet  ac  cum  illo  memoratur,  du¬ 
bitatio  de  ista  quae  praeferretur  ratione  exis- 
tere  haud  posset.  Doctor  Haygarth  primum 
vel  Antim  :  Tartar :  vel  Pulv  :  Antimon:  do¬ 
nec  ventriculus  et  alvus  satis  vacuarentur 
adhibuit,  et  sine  evacuationem  ulteriorem, 
aut  pyrexiae  inflammationisve  diminutionem 
expectando,  Cinchona  dabatur,  in  dosibus 
primo  parvis,  sin  h^e  parum  succederent, 
paulatim  majoribus,  si  autem  cinchona  nau¬ 
seam  produceret,  aut  levamen  non  praeberet, 
suspendebatur,  antimoniumque,  usque  ad  eva¬ 
cuationes  sufficientes  productas,  iterabat,  Cin- 

chona  iterurp  eadem  qua  primo  ratione  exhi¬ 
betur  parce  imprimis,  dein  liberius  ;  nunquam 
autem  diutius,  aut  in  majore  quam  aegri  ven¬ 
triculo,  pyrexiae,  et  inflammationi  rheumati- 
cae  convenit,  quantitate  continuatur.  Haec 
ratio  medendi  cunctis  de  hujus  morbi  natura 
opinionibus  habitis  adeo  adversatur,  et  ita  in 
casibus  communibus  ad  removendum  insuffi¬ 
ciens  est,  ut  statum  inflammationis  praster- 
iisse  existimandum  sit,  istumque  a  Doctore 
Duncan  sub  rheumatismi  irritabilis  nomine 
descriptum  fuisse  subsecutum. 

Irritabilitatis,  ut  priore,  statu  dolor  a  con¬ 
ditione  nervorum  propria  oritur,  et  hac  simul 
cum  proclivitate  ad  inflammationis  renovati¬ 
onem,  applicatis  causis  levissimis,  ut  frigore, 
cum  corpus  nimis  calefiat,  comitata.  In  hoc 
statu  tres  indicationes  queis  attendamus  prin¬ 
cipes  sunt,  proclivitatem  ad  actionem  in  vasis 
auctam  amovere,  causarum  sensationes  mo¬ 
lestas  excitantium  actionem  prohibere ;  et 

vim  haram  causarum  in  partes  inflammatas 
diminuere. 

Harum  indicationum  prima  ut  pars  mede¬ 
lae  difficillima  cogitanda  est;  morbus  enim 
hoc  statu  valde  pertinax  est,  et  frigori  expo¬ 
sitione  minima  ad  recurrendum  proclivis. 
Variae  res  in  implenda  ea  requiruntur;  ut 
conditionem  vis  nervosae  apud  partem  affec¬ 
tam  mutare,  producendo  et  sustentando  flui¬ 
dorum  a  morbidis  ad  sanas  partes  determina¬ 
tionem,  et  sensibilitatis  morbidae  effectibus 
obviam  eundo.  Evacuantibus  quibusdam  hae 
res  efficiantur,  neque  autem  sanguinis  missi¬ 
onem,  nec  sudorifica  potentia  priori  speciei 
idonea  requirunt  Tantum  abest  hic  statua 
harum  rationum  indigendo  ut  evacuationibus 
talibus  ei  noceatur ;  imo  persaepe  inducitur 
ubi  ad  symptomatibus  stadii  inflammatorii  ob¬ 
viam  eundem  istae  nimium  adhibentur.  Dia¬ 
phoretica  permanentem  et  regularem,  potius 
quam  profusam  evacuationem,  suppeditantia 

multum  saepe  prosunt,  et  frequenter  sanguinis 
missione  topica,  alioque  evacuantium,  nempe 
vesicatoriis,  genere,  beneficium  oritur.  Ap¬ 
plicationes  stimulantes  et  sedativae  utiles  sunt, 
et  interni  externeque  adhiberi  debent.  In 
hoc  quoque  stadio  prosunt  Hydrargyrus : 
Opium,  Guaiacum,  Hyoscyamus,  et  Cicuta. 
Praeter  haec  medicamenta  interne  data,  appli¬ 
cationes  externas,  praecipue  stimulantes,  ut 
Oleum  Ammoniat :  Tinct.  Sapon.  cum  Opio 
adhiberi  oportet. 

His  rationibus  cum  judicio  usurpatis,  effec¬ 
tui  sensibilitatis  morbidas  obviam  itur,  ipsa- 
que  penitus  amovetur.  Hasc  forma  morbi 
valde  ut  recidiva  fiat  proclivis  est ;  omnium- 
que  rationum  ad  hoc  prohibendum,  Cinchona 
Officinalis,  si  ut  primum  remissio  modis  supra 
dictis  producitur  adhibeatur,  optima  est. 

Atoniae  statu  negotium  magnum  est  vigo¬ 
rem  debitum  partibus  affectis  restituere  ;  nunc 
enim  fere  in  eodem  statu  ac  post  luxationem 

severam  sunt,  et  molestia  magna  nisu  minimo 
producitur.  Affectio  morbida  repugnanda 
fibrarum  praecipue  moventium  est,  maxime- 
que  interest  harum  tonum  augere  ;  atque  hoc 
statum  solidorum  simplicium  mutando  optime 
efficitur.  Hic  ut  in  irritabili  statu  ad  Cincho- 
nam  confugiendum.  Balneum  frigidum  com¬ 
mode  usurpetur,  in  aliis  quibusdam  statibus 
licet  malum  producat.  Sic  in  irritabili  sta¬ 
tum  precedentem  saepe  reproduxit,  etiamque 
in  contraria  partium  conditione  malefaciat, 
nimis  enim  corpus  refrigerando  paralysin  in¬ 
ducere  potest ;  cum  prudentia  tamen  adhibi¬ 
tum  saepe  multum  profuit.  Hic  quoque  ap¬ 
plicationes  externae,  ut  epispastica,  fasciae  et 
reliqua  hujusmodi  remedia  quae  mechanice 
in  partes  operantur,  utiles  existunt.  Frictiones 
cum  stimulantibus,  ut  Oleo  Terebinthinae, 
Tinct  :  Cantharidum,  Tinct :  Sapon  :  cum 
Opio  et  Tinct :  Camphorae,  multum  benefa- 
ciunt. 

Paralysis  difficillima  repugnatu,  et  frequen¬ 
ter  forma  vel  potius  sequela  morbi  insanabi¬ 
lis,  cogitanda  est.  Feliciter  hic  rheumatismi 
•  modus  reliquis  multo  rarius  occurrit ;  et  ubi 
supervenit,  remedia  adhuc  nonnulla  sunt  quas 
non  prorsus  sine  spe  successus  adhibeantur- 
Negotium  princeps  est  conditionem  veram 
vis  nervosae  in  parte  affecta  restituere,  et  hoc 
tentare  oportet  conando  excitationem  gene¬ 
ralem  vis  nervosae  per  systema  augere,  stimu- 
latisque,  in  parte  praesertim  affecta,  nervorum 
extremitatibus  sentientibus.  Circulatio  san¬ 
guinis  libera  quoque  per  partem  affectam  pro¬ 
ducenda  est ;  remotis  nempe  ad  transitum  per 
vasa  obstructionibus,  ipsorum  etiam  actione 
augenda,- — haec  enim  morbide  minuitur,  frigi¬ 
ditate  et  marcore  membrorum,  perspirationis- 
que  absentia,  indicata.  Hic  autem  status  pa¬ 
ralyticus  ssepe  cum  morbis  artuum  localibus 
complicatur.  Motu  diu  inusitato,  rigiditas 
membranis  et  ligamentis  inducitur,  quorum 

hinc  potestas  movendi  cohibetur.  Artuum 

3 

motus  quoque,  figura  ossium  mutata,  artu¬ 
busque  amplificatis  et  distortis,  impeditur  ; 
atque  hic  sanatio  raro  expectari  potest,  ossa 
enim  ad  statum  naturalem  haud  restituere 
possumus.  Ad  rigiditatem  membranarum 
et  capsularium  ligamentorum  artuum  amoven- 

dam,  balneum  tepidum,  electricitatem,  fricti» 

i 

ones  cum  Hydrargyro  et  remedia  hujusmodi.» 
adhibere  oportet. 


